CELEX: C2006/048/42
Language: et
Date: 2006-02-25 00:00:00
Title: Kohtuasi T-237/00: Esimese Astme Kohtu  8. detsembri 2005.  aasta otsus — Reynolds versus Euroopa Parlament (Ametnikud — Lähetus teenistuse huvides — Personalieeskirjade artikkel 38 — Fraktsioon — Ametniku lähetuse varasem lõppemine — Kaitseõigused — Põhjendamiskohustus — Õiguspärane ootus — Hoolitsuskohustus — Võimu kuritarvitamine — Tühistamishagi — Kahju hüvitamise hagi — Esimese Astme Kohtu otsuse osaline tühistamine — Res judicata)

25.2.2006   
            
            
               ET
            
            
               Euroopa Liidu Teataja
            
            
               C 48/23
            
         Esimese Astme Kohtu 8. detsembri 2005. aasta otsus — Reynolds versus Euroopa Parlament
   (Kohtuasi T-237/00) (1)
   
   (Ametnikud - Lähetus teenistuse huvides - Personalieeskirjade artikkel 38 - Fraktsioon - Ametniku lähetuse varasem lõppemine - Kaitseõigused - Põhjendamiskohustus - Õiguspärane ootus - Hoolitsuskohustus - Võimu kuritarvitamine - Tühistamishagi - Kahju hüvitamise hagi - Esimese Astme Kohtu otsuse osaline tühistamine - Res judicata)
   (2006/C 48/42)
   Kohtumenetluse keel: prantsuse
   Pooled
   
      Hageja: Patrick Reynolds (Brüssel, Belgia) (esindajad: advokaadid P. Legros ja S. Rodrigues)
   
      Kostja: Euroopa Parlament (esindajad: H. Von Hertzen ja D. Moore)
   Kohtuasja ese
   Esiteks nõue tühistada Euroopa Parlamendi peasekretäri 18. juuli 2000. aasta otsus, millega lõpetati hageja lähetus teenistuse huvides fraktsiooni “Demokraatia ja mitmekesisuse Euroopa” (EDD) juurde ning millega ta ennistati ametisse informatsiooni ja avalike suhete peadirektoraati, ning teiseks nimetatud otsuse ja asjaomase fraktsiooni ning teatavate selle liikmete käitumisega hagejale tekitatud kahju hüvitamise hagi.
   Otsuse resolutiivosa
   
               1.
            
            
               Tühistada Euroopa Parlamendi peasekretäri 18. juuli 2000. aasta otsus, millega lõpetati hageja lähetus teenistuse huvides fraktsiooni “Demokraatia ja mitmekesisuse Euroopa” (EDD) juurde ning millega ta ennistati ametisse informatsiooni ja avalike suhete peadirektoraati alates 15. juulist 2000 kuni 24. juulini 2000.
            
         
               2.
            
            
               Mõista Euroopa Parlamendilt hageja kasuks summa, mis võrdub töötasu, mida hageja oleks pidanud saama ametnikuna palgaastme A 2 palgajärgul 1, ning pärast ennistamist ajavahemikul 15.–24. juulini 2000 palgaastme LA 5 ja palgajärgu 3 alusel saadud töötasu vahega, millele lisatakse intress arvutatuna alates kuupäevast, millal tekkis selle kogusumma moodustavate summade maksmiskohustus, kuni tegeliku maksmise kuupäevani. Asjaomane intressimäär arvutatakse Euroopa Keskpanga poolt peamiste refinantseerimistoimingute jaoks kehtestatud määra alusel, mis kehtis kõnealusel ajavahemikul, ning millele lisatakse kaks punkti.
            
         
               3.
            
            
               Jätta kahju hüvitamise hagi vastu võtmata osas, mis käsitleb EDD fraktsiooni ja teatavate liikmete käitumisega, millel puudub otsustav iseloom, tekitatud kahju hüvitamist.
            
         
               4.
            
            
               Jätta hagid ülejäänud osas rahuldamata.
            
         
               5.
            
            
               Jätta kummagi poole eelpool punktis 213 nimetatud menetlustega seotud kohtukulud nende endi kanda.
            
         
      (1)  EÜT C 302, 21.10.2000.